
Na osnovu člana 42. Pravilnika o izboru korisnika Projekta “REINTEGRACIJA II – Dalja podrška održivoj (re)integraciji povratnika u Srbiji”, Komisija za izbor korisnika Projekta, raspisuje:
DRUGI JAVNI POZIV
ZA IZBOR KORISNIKA PROJEKTA ZA ZAPOŠLJAVANJE KOD POZNATOG POSLODAVCA  U OKVIRU PROJEKTA
Ovaj Javni poziv objavljen je u okviru projekta “REINTEGRACIJA II – Dalja podrška održivoj (re)integraciji povratnika u Srbiji”,  u okviru Mere A – Ekonomska podrška - Komponenta  KREIRANJE NOVIH RADNIH MESTA , finansiranom od strane Saveznog ministarstva za ekonomsku saradnju i razvoj Savezne Republike Nemačke (BMZ)
Pravo na učestvovanje u Programu zapošljavanja kod poznatog poslodavca imaju nezaposlena lica - povratnici i članovi njihovih porodičnih domaćinstava, koji imaju boravište na teritoriji grada Kruševca, kao i druga lica - pripadnici drugih teže zapošljivih grupa i članovi njihovih porodičnih domaćinstava koja imaju boravište na teritoriji grada Kruševca, a koji se nalaze u socio-ekonomskoj potrebi i podrška im je neophodna za poboljšanje njihovih uslova života, u skladu sa Listom prioriteta nezaposlenih lica za zapošljavanje kod poznatog poslodavca u okviru Projekta.
Nezaposlena lica zainteresovana za zapošljavanje kod poznatog poslodavca u okviru ovog javnog poziva, mogu konkurisati za sledeća radna mesta: pomoćnik kuvara.
Podrška krajnjim korisnicima raspoređivaće se na način da najmanje 50% podrške bude namenjeno povratnicima sa teritorija tri korisničke opštine, dok će najviše 50% podrške biti pruženo drugim korisnicima sa teritorije korisničkih opština. 
Povratnici u smislu ovog Pravilnika su osobe koje su boravile u Nemačkoj ili trećoj zemlji u neturističke svrhe sa namerom dugoročnog boravka (azil, posao, studije, stručno usavršavanje) i koje su se dobrovoljno ili nenamerno vratile u svoju zemlju porekla. Trajanje boravka u inostranstvu nije definisano, niti datum povratka. Izraz „treća zemlja“ odnosi se na obe, evropske i neevropske države (npr. Pakistan sa velikim brojem afganistanskih izbeglica). Ako je povratnik boravio u Nemačkoj i u trećoj zemlji, smatra se „povratnikom iz Nemačke“. Osim ako boravak u trećoj zemlji očigledno ne nadmašuje dužinu i vremensku blizinu boravka u Nemačkoj (npr. boravak u Nemačkoj pre 10 godina, povratak iz Italije pre šest meseci).
Porodično domaćinstvo u smislu ovog Pravilnika čine roditelji, odnosno staratelji, hranitelji, usvojitelji i deca, kao i srodnici u pravoj liniji, a u pobočnoj do drugog stepena srodstva, pod uslovom da žive u zajedničkom domaćinstvu. Zajedničko domaćinstvo jeste zajednica življenja, privređivanja i trošenja sredstava.
Pripadnici drugih teže zapošljivih grupa u smislu ovog Pravilnika се smatraju mladi do 30 godina života, viškovi zaposlenih, stariji od 50 godina, lica bez kvalifikacija i niskokvalifikovani, osobe sa invaliditetom, Romi, radno sposobni korisnici novčane socijalne pomoći, dugoročno nezaposleni (na evidenciji duže od 12 meseci, a posebno nezaposlena lica koja traže posao duže od 18 meseci), mladi u domskom smeštaju, mladi u hraniteljskim porodicama, mladi u starateljskim porodicama. 
Pripadnicima romske nacionalne manjine u smislu ovog Pravilnika se smatraju osobe koje se dobrovoljno i samostalno izjasne da se smatraju pripadnikom/com romske nacionalne manjine. 
Bez obzira na na primenjene kriterijume za selektovanje kompletnih prijava na javne pozive, u okviru projekta mora biti podržano 40% žena u svakoj od komponentui projekta.
Listu prioriteta nezaposlenih lica za zapošljavanje kod poznatog poslodavca u okviru Projekta, donosi Komisija u skladu sa Prijavom nezaposlenog lica i proverom podnete dokumentacije pod uslovima, kriterijumima i merilima definisanim ovim Pravilnikom.
Dokumentacija za podnošenje zahteva:
· Popunjena prijava (Prilog 2);
· Fotokopija lične karte;
· Putni list za povratnike po Sporazumu o readmisiji (ili drugi dokaz o boravku dužem od 3 meseca u nekoj od zemalja EU (kopija pasoša, odbijenica za vizu, i drugo) ili izjava da su povratnici po Sporazumu o readmisiji;
· Izjavu o pripadnosti romskoj nacionalnoj manjini za pripadnike ove manjine;
· Potvrda NSZ da su nezaposleni (ili izjava da su nezaposleni ukoliko se ne nalaze na evidenciji NSZ).
U slučaju nepotpunih prijava, Komisija ima pravo da pisanim zahtevom za dopunu dokumentacije od podnosioca nepotpune prijave traži dopunu dokumentacije u roku od 8 dana od dana razmatranja prijave, a u skladu sa načelom poučavanja neuke stranke i u najboljem interesu korisnika.
Korisnik je dužan da blagovremeno dostavi odgovarajuću dokumentaciju u skladu sa zahtevom u roku od 8 dana od dana prijema zahteva. U suprotnom, Komisija odlukom odbacuje njegovu prijavu na koju ima pravo žalbe Upravnom odboru IDC-a, preko Komsije, u roku od 8 dana od prijema odluke o odbacivanju.
Član 30.
	BODOVNA LISTA – PODRŠKA NEZAPOSLENIM LICIMA ZA ZAPOŠLJAVANJE KOD POZNATOG POSLODAVCA U OKVIRU PROJEKTA

	Kriterijumi
	Broj bodova

	1. Kategorija teže zapošljivog stanovništva

	Povratnici
	30

	Pripadnici romske nacionalne manjine
	20

	Pripadnici drugih društvenih grupa
	10

	2. Osoba ženskog pola, pripadnica teže zapošljivih kategorija definisanih ovim pravilnikom
	10


Ako dva ili više lica i porodičnih domaćinstava imaju isti broj bodova, prednost ima lice ili porodično domaćinstvo koje ima veći broj bodova po sledećem prioritetu o kojima Komisija naknadno traži dokaze:
1. Socio-ekonomska ugroženost
Prihodi po članu porodice ne prelaze iznos nivoa socijalne sigurnosti za jednočlanu porodicu po propisima iz socijalne zaštite uvećan za 20 procenata.
Dokazuje se: izjavom ili potvrdom nadležnih organa u zavisnosti od pojedinačnog slučaja. 
2. Samohrani roditelj
Samohrani roditelj, jeste roditelj koji sa decom rođenom u braku ili van braka živi u nepotpunoj porodici odnosno ako je drugi roditelj preminuo, nepoznat ili ako mu je nepoznato prebivalište, odnosno boravište duže od šest meseci, a očigledno je napustio dete i kada drugi roditelj ne učestvuje ili nedovoljno učestvuje u izdržavanju deteta.
Detetom se smatra dete starosti do 18 godina odnosno starosti do 26 godina ako je na redovnom školovanju.
Dokazuje se: Roditelj daje izjavu da se neposredno brine o detetu i da samostalno obezbeđuje sredstva za izdržavanje deteta, da u međuvremenu nije zasnovao bračnu ili vanbračnu zajednicu, da drugi roditelj nedovoljno učestvuje, odnosno učestvuje iznosom manjim od 50% od nadoknade koja je predviđena za izdržavanje deteta na porodičnom smeštaju.
3. Porodično domaćinstvo koje ima dete sa smetnjama u razvoju
Stepen ometenosti u razvoju dokazuje se rešenjem nadležnog organa koje je postalo konačno do dana isteka roka za prijavljivanje na javni poziv ili odlukom suda o lišenju poslovne sposobnosti ili produženju roditeljskog prava.
4. Porodično domaćinstvo koje ima teško bolesnog člana i/ili člana sa telesnim oštećenjima
Porodično domaćinstvo sa teško bolesnim članom (maligne bolesti i intrakranijalni tumori; hemofilija, teške bolesti krvi koje imaju progresivan tok; insulin zavisni dijabetes melitus (sa sekundarnim komplikacijama retinopatija, nefropatija, neuropatija); multirezistentna tuberkuloza; sistemske autoimune bolesti u odmakloj fazi i/ili sa multisistemskom disfunkcijom; genetske bolesti koje imaju progresivni tok i/ili uzrokuju težak poremećaj metabolizma; hronične psihoze sa nepotpunim remisijama i trajnim izmenama ličnosti; epilepsija sa teškim psihičkim promenama; terminalna bubrežna insuficijencija, na dijalizi i posle transplantacije; progresivna neuromišićna oboljenja; teško trajno oštećenje plućne ventilacije sa hroničnom respiratornom insuficijencijom koja ispunjava kriterijume za dugotrajnu oksigenu terapiju; teške urođene i stečene srčane mane sa teškim oštećenjem srčane funkcije (ehokardiografski ili drugim metodama utvrđena EF manje od 30% ili 40%), druge bolesti srca sa teškim oštećenjem srčane funkcije (EF manje od 30%); bolesti koje dovode do trajnog oštećenja funkcije jetre teškog stepena (portalna hipertenzija, ascites, variksni ezofagusa) i stanja posle transplatacije jetre; težak oblik bronhijalne astme, nekontrolisana, perzistentna i pored redovne terapije; drugi teški oblici bolesti koje dovode do trajno narušenog zdravstvenog stanja.
Zdravstveno stanje se dokazuje mišljenjem odnosno izveštajem zdravstvene ustanove u kojoj je postavljena dijagnoza i/ili u kojoj se leči sa potpisom lekara odgovarajuće specijalnosti.
5. Žrtve porodičnog nasilja
Žrtva porodičnog nasilja je lice koje je preživelo akt fizičkog, seksualnog, psihičkog ili ekonomskog nasilja učinioca prema licu sa kojim se učinilac nalazi u sadašnjem ili ranijem bračnom ili vanbračnom ili partnerskom odnosu ili prema licu sa kojim je krvni srodnik u pravoj liniji, a u pobočnoj liniji do drugog stepena ili sa kojim je 
srodnik po tazbini do drugog stepena ili kome je usvojitelj, usvojenik, hranjenik ili hranitelj ili prema drugom licu sa kojim živi ili je živeo u zajedničkom domaćinstvu.
Dokazuje se sudskom presudom. 

6. [bookmark: _GoBack]Porodično domaćinstvo koje ima decu na školovanju
Dokazuje se potvrdom ili izjavom o školovanju.
Komisija će naknadno zahtevati potrebnu dokumentaciju za procenu korisnika koji imaju isti broj bodova. 
U skladu sa Listom prioriteta nezaposlenih lica za zapošljavanje kod poznatog poslodavca u okviru Projekta, i definisanim kadrovskim potrebama poznatih poslodavaca, biće organizovane stručne obuke i stručna praksa u cilju osposobljavanja nezaposlenih lica za izabrane poslove ukoliko je to potrebno. 
Uslov za zapošljavanje kod poznatog poslodavca biće odgovarajuća stručna sprema ili sertifikat o uspešnom pohađanju obuke koja bude organizovana u okviru Projekta. 
Komisija utvrđuje Preliminarnu listu prioriteta nezaposlenih lica za zapošljavanje kod poznatog poslodavca u okviru Projekta.
Na Preliminarnu listu prioriteta nezaposlenih lica za zapošljavanje kod poznatog poslodavca u okviru Projekta, podnosilac prijave može da uloži prigovor Komisiji, u pisanoj formi, u roku od 8 dana od dana isticanja preliminarnih lista na zvaničnom sajtu Projekta, (opciono) IDC-a, oglasnim tablama i web prezentacijama korisničkih opština, lokalnih partnera.
Prigovor mora da sadrži: ime, prezime i adresu podnosioca prigovora, razloge zbog kojih se prigovor izjavljuje i potpis podnosioca prigovora.
Prigovor se podnosi predajom pismenog podneska Komisiji preko Gradske uprave grada Kruševca, Odeljenje za poslove odbrane i vanredne situacije, Čupićeva 13, Kruševac.
O osnovanosti prigovora Komisija odlučuje u skladu sa odredbama ovog Pravilnika i na osnovu podataka navedenih u prigovoru, konkursne dokumentacije, činjeničnog stanja utvrđenog prilikom terenskog obilaska podnosioca zahteva, ukoliko je neophodno, a u roku od 8 dana od dana prijema prigovora.
Nakon razmatranja osnovanosti eventualnih prigovora, Komisija donosi Odluku o prigovoru i istu dostavlja poštanskim putem podnosiocu prigovora u roku od 3 dana od dana kada je Odluka o prigovoru doneta. 
Nakon isteka roka iz prethodnog stava i završetka postupka po prigovoru, Komisija objavljuje Konačnu listu prioriteta nezaposlenih lica za zapošljavanje kod poznatog poslodavca u okviru Projekta.
Na Konačnu listu prioriteta nezaposlenih lica za zapošljavanje kod poznatog poslodavca u okviru Projekta, podnosilac prijave može uložiti žalbu Upravnom odboru IDC-a, u roku od 8 dana od objavljivanja Konačnih lista na zvaničnom sajtu projekta, (opciono) IDC-a, oglasnim tablama i web prezentacijama korisničkih opština, lokalnih partnera.
Žalba mora da sadrži: ime, prezime i adresu podnosioca žalbe, razloge zbog kojih se žalba izjavljuje i potpis podnosioca žalbe.
Žalba se podnosi predajom pismenog podneska Upravnom odboru IDC-a, preko kancelarije IDC-a u Beogradu, Ul. Milana Rakića 65a, 11 000 Beograd, lično ili poštom. 
O osnovanosti žalbe Upravni odbor IDC-a odlučuje u skladu sa odredbama ovog Pravilnika i na osnovu podataka navedenih u žalbi, konkursne dokumentacije, činjeničnog stanja utvrđenog prilikom terenskog obilaska podnosioca zahteva, ukoliko je neophodno, kao i izveštaja Komisije o postupku izbora korisnika. O žalbi se donosi odluka koja se poštanskim putem dostavlja podnosiocu u roku od 3 dana od dana donošenja.
Nakon roka iz prethodnog stava i razmatranja eventualnih žalbi od strane Upravnog odbora IDC-a, Komisija donosi Odluku o dodeli podrške nezaposlenim lica za zapošljavanje kod poznatog poslodavca u okviru Projekta. 
PRIJAVA SA PRATEĆOM DOKUMENTACIJOM PODNOSI SE LIČNO DO 06.09.2023. DO 15H, U PROSTORIJAMA GRADSKE UPRAVE GRADA KRUŠEVCA, ODELJENJE ZA POSLOVE ODBRANE I VANREDNE SITUACIJE, ČUPIĆEVA 13, KRUŠEVAC, 

Sve informacije u vezi sa Javnim pozivom mogu se dobiti i telefonskim putem, na telefone Odeljenja za poslove odbrane i vanredne situacije Grada Kruševca, 037/447-050 i 060/8355-222.

                                                                                                                      Predsednik Komisije:     
                                                                                                                           Lazar Dojčinović                                                        


U Kruševcu, 30.08.2023. godine.                                                        
[image: ]
image1.jpg
R
REINTEGRACIJA I 'm I“c ]

HeMa4dyKa Arbeiter-Samariter-Bund

capapma — — 3
DEUTSCHE ZUSAMMENARBEIT @ g xgﬁ

*

Projekat “Reintegracija Il - dalja podrska odrZivoj (re)integraciji povratnika u Srbiji” finansiran je
sredstvima Saveznog ministarstva za ekonomsku saradnju i razvoj Savezne Republike Nemacke - BMZ





image2.jpg
ASSEIE
HeMauka REINTEGRACIJA Il mveorsammersms  UEID B

capapma
DEUTSCHE ZUSAMMENARBEIT

*

Projekat “Reintegracija Il - dalja podrska odrZivoj (re)integraciji povratnika u Srbiji” finansiran je
sredstvima Saveznog ministarstva za ekonomsku saradnju i razvoj Savezne Republike Nemacke - BMZ





